Ma’aikatan lafiya sun kamu da Corona a Jigawa
Aminu Umar Shuwajo
Gwamnatin jihar Jigawa ta tabbatar da shigar Cutar Coronavirus cikin ma’aikatan lafiya a wasu asibitoci biyu dake jihar.
Kwaminshinan lafiya na jihar kuma shugaban kwamaaitin dakile yaduwar cutar ta Covid-19 a jihar, Dr. Abba Umar ne ya bayyana hakan ga manema labarai.
Dr. Abba ya ce asibitocin da abin ya faru sun hada asibitin Rashid Shakoni dake Dutse sai kuma asibitin gwamnatin tarayya dake Birnin Kudu (FMC-BKD).
Dr. Abba ya kara da cewa na Rashid Shakoni din sun dauki cutarne a wurin wata mai juna biyu da aka kawota daga karamar hukumar Miga wadda bayan ‘yan kwanaki ana bata kulawa, alamu suka nuna tana dauke da cutar Covid-19 kamar yadda sakamakon gwajin da aka yi mata ya nuna wadda itace mutum na biyu da ta rasu sanadiyyar cutar a Jigawa.
Ma’aikatan jinya 18 sun kamu da Corona a Kano
Ma’aikatan lafiya 14 sun kamu da Corona a Katsina
Ma’aikatan lafiya 7 sun kamu da Coronavirus a Borno
Haka abin yake a asibitin Tarayya na Binin Kudu can ma dai wani marar lafiyane ya kwanta, wadda daga karshe shima aka gwadashi ya kamu da cutar.
Wakilinmu Muhd Aminu Umar Shuwajo ya rawaito kwaminshinan na cewa tuni dukkan likitoci da jami’an lafiyar da suka kula da wadancan mutane an killacesu kuma harma an gano wasu daga ciki sun kamu da cutar, duk da har kawo yanzu yace basu gama kididdige ko jami’an lafiya nawa ne cutar ta shafa fa.
Wannan dai na zuwa ne yayinda ake ta samun rahotonnin jami’an lafiya dake kamuwa da cutar ta Covid-19 a sassa daban-daban na kasarnan.
A makociyar jihar Jigawan wato Kano kungiyar Likitoci ta kasa reshen jihar ta tabbatarwa da Freedom Radio cewa Likitoci 34 ne suka kamu da cutar a jihar zuwa makon da muke ciki.
Haka abin yake inda suma ma’aikatan jinya da unguzoma 18 suka kamu da cutar a jihar Kanon.
Ita ma jihar Katsina dake makotaka da jihar Jigawan gwamnan jihar Aminu Bello Masari ya tabbatar da cewa wasu jami’an lafiya a jihar sun kamu da cutar ta Covid-19.
Kano Pillars ta jajantawa dan wasanta Rahakku .
Kungiyar kwallon kafa ta Kano Pillars, ta mika sakon ta’aziyyar ta ga dan wasanta Rahakku Adamu, wanda dan sa Muhammad Rahakku, ya rasu a ranar talatar data gabata.
A wata sanarwa da kakakin kungiyar Rilawanu Idris Malikawa Garu, ya sakawa hannu kuma aka saka a shafin Twitter na kungiyar, sanarwar ta nuna alhinin dukkanin ‘yan tawagar kungiyar tare da mika ta’aziyyar su ga iyalin dan wasan.
Kano Pillars ta samu nasara karon farko a kakar wasanni ta bana
Tsohon mai horas da Kano Pillars ya rasu
Haka zalika sanarawar tayi addu’ar samun rahama da dacewa ga marigayin.
Covid- 19: Zamu dawo gasar Serie A Gabrielle Gravina
Shugaban hukumar kwallon kafar kasar Italiya, (FIGC)Gabriele Gravina, yace zasu dawo karasa gasar kakar wasan bana na shekarar 2019/20.
An dai dakatar da gasar ta kasar Italiya, a watan jiya, sakamakon bullar cutar Corona, wanda hukumar tace ba za’a dawo gasar ba har sai an tabbatar da kawar da cutar.
Gwamnatin kasar Italiya a baya, ta kara wa’adin killace al’umma da zirga zirga, zuwa ranar 03 ga watan Mayu, sai dai rahotanni daga kasar ta Italiya, sun tabbatar dacewar kungiyoyin gasar sun bukaci dawowa a cikin wannan watan don kammala gasar kakar bana, a cikin watan Yuli.
Wasu kungiyoyin basa goyon bayan dawowa cigaba da gasar, sai dai kuma Gravina yace akwai yunkurin dawo wa akan lokaci do cigaba da gudanar da gasar.
Cutar Corona ta sa an dakatar da ‘yan kallo shiga wajen wasanni
An dakatar da gasar Firimiyar kasar Ingila sabo da-Corona
Fatan mu shi ne fara gasar da wuri,inji Gravina don kammala ta kan lokaci kasancewar rashin yin hakan zai kawo koma baya kwarai da gaske
Zuwa yanzu haka cutar ta Coronavirus ta kashe mutum 114,170 a fadin duniya cikin mutum 1,851,400 da suka kamu da cutar.
Daga kasar ta Italiya an samu mutuwar mutum 19,890 a cikin mutane 156,360 da suka kamu da cutar.
Join 324,276 other subscribers.